**Årsberetning 2014**

**Idrettslige høydepunkter i 2014**

I 2014 har vi for første gang hatt bordtennisskole for barn hele året. Vi har i den forbindelse hatt klubbmesterskap for barn, juleturnering og teknikkprøver med mange deltakere.

Høsten 2014 startet vi opp med et lag i 4. divisjon. Vi vant alle kampene i serien. Vi ligger dermed godt an til et opprykk.

Bjørn Inge Jacobsen og Oskar Thuresson har deltatt på diverse stevner i distriktet med gode resultater. Begge har blant annet spilt seg frem til finaler i sine klasser.

For andre gang hadde vi klubbmesterskap for voksne. Claus Tjelle vant foran Bjørn Inge Jacobsen. Ulrik Bøg Mortensen fikk 3. plassen.

**Økonomien i 2014**

I 2014 fikk vi en stor gave fra Sparebankstiftelsen DNB. Dette gjorde, at vi kjøpte fire nye bordtennisbord av topp kvalitet. I tillegg kjøpte vi 10 nett og 6 dommertavler for disse pengene. Askim Bordtennisklubb eier nå ni bordtennisbord, og har tilgang til ytterligere tre på Askim videregående skole. Vi har nå mulighet til å arrangere stevner, og invitere spillere fra andre klubber/skoler.

Klubben har også skaffet seg en ny bordtennisrobot i 2014.

De faste inntektene er i dag først og fremst sponsorinntekten fra DNB Askim, medlemsavgifter og grasrotmidler fra Norsk Tipping. I tillegg er det inntekter fra utstyrsmidler, momskompensasjon, kulturmidler fra kommunen, bordtennisskolen og salg av racketer.

Ulrik Bøg Mortensen er lærer ved Askim videregående skole, og dermed er vi så heldige, at vi har gratis treningslokaler der.

Vi brukte 3000 kroner på en trener i 2014. Det kan bli aktuelt å engasjere en profesjonell trener også i fremtiden, hvis vi får tak i rette person. Men da kreves det kanskje litt større inntekter enn vi har i dag.

I alt hadde vi 30 betalende medlemmer i 2014. Det er en liten nedgang.

Klubben hadde drøyt 24.000 kroner i overskudd i 2014. Av disse ble drøyt 18000 kroner brukt til å nedbetale gjelden Askim BTK hadde til Claus Tjelle. Vi er nå gjeldfri med ca. 11.000 kroner på kontoen den 31. desember 2014.

**Målene for 2015**

Målet for 2015 er å skape et miljø der spesielt barn og unge trives. Vi håper på, at flest mulig av barna vil trene 2 ganger i uka i 2015. En gang i uka er for lite, hvis man skal ha særlig fremgang.

Vi vil gjerne også, at en eller flere foreldre etter hvert blir med og driver klubben. Det er ikke nødvendigvis så mange oppgaver å gjøre. Vi er en liten klubb. Men det er viktig, at flere engasjerer seg. Askim Bordtennisklubb har spesielt dårlig erfaring med, at en person driver alt. Når den personen sluttet, falt hele klubben sammen for over 30 år siden.

Vi har også krav på oss som klubb å ha et aktivt styre der begge kjønn er representert.

Vi ønsker å etablere oss i 3. divisjon neste sesong.

Økonomisk regner vi med større inntekter fra bordtennisskolen. Region Øst gir oss 6000 kroner i 2015. Vi regner med, at grasrotandelen og medlemsavgiften blir like stor som i 2014. Vi vil fortsette å søke ulike steder etter midler til forskjellige tiltak for å øke interessen for bordtennis. Vi er også spent på om DNB Askim vil fortsette med sponsingen. Vi har uansett mye å takke DNB Askim for, spesielt banksjef Geir Atle Teigen.